Par Finanšu ministrijas atklāta konkursa
“Elektronisko iepirkumu sistēmas
uzturēšanas pakalpojumi”
(Iepirkuma ident. Nr. FM 2026/4(CI))
nolikumu 
                 
                   Atbildot uz 2026. gada 23. aprīļa vēstulē, ienākoša un reģistrēta Elektronisko iepirkumu sistēmā E konkursu apakšsistēmā, uzdotajiem jautājumiem, sniedzam skaidrojumu par Finanšu ministrijas (turpmāk - FM) atklāta konkursa  “Elektronisko iepirkumu sistēmas uzturēšanas pakalpojumi” (iepirkuma identifikācijas Nr. FM2026/4 (CI)) (turpmāk – Konkurss) nolikumā (turpmāk – nolikums) izvirzītajām prasībām, proti, par uzdotiem jautājumiem:

[bookmark: _Hlk97887298][1] “Saistībā ar Nolikuma 4.2.5.1.2.p. minēto “Piedāvātā Pakalpojuma cena [..] Cx – viszemākā piedāvātā cena; Cy – vērtējamā piedāvātā cena”, lūdzam skaidrot:
· Kuru tieši piedāvāto cenas vērtību plānots izmantot piedāvājumu vērtēšanā? 
· Kādā veidā tiks izmantota katra Finanšu piedāvājumā norādītā pozīcija, ņemot vērā, ka pozīcija  "1.1. Cena par Sistēmas uzturēšanas pakalpojumu, par vienu mēnesi” ir par pakalpojumu kopumā, bet pozīcijai “1.2. Cena par Izmaiņu pieprasījumu realizāciju, par vienu cilvēkstundu” nav norādīts plānotais pasūtāmais cilvēkstundu apjoms?
· Papildus, ņemot vērā Nolikuma 3. pielikumā “Finanšu piedāvājums” pie ** minēto (“**Pasūtītājam ir tiesības pasūtīt izmaiņu pieprasījumu realizācijas [..] Programmatūras pakalpojumu katalogā [..]”), ka faktiskā iepirkuma cena par c/st var būt zemāka par piedāvāto, jautājums, kā šis apstāklis tiks ņemts vērā, vērtējot piedāvājumu?
· Vai pareizi saprotam, ka, saskaņā ar Nolikuma 3.pielikuma "Finanšu piedāvājums" tabulu, plānots saskaitīt kopā "1.1. Cena par Sistēmas uzturēšanas pakalpojumu, par vienu mēnesi" un "1.2. Cena par Izmaiņu pieprasījumu realizāciju, par vienu cilvēkstundu"?”

[1.1] Piedāvājumu savstarpējai salīdzināšanai atbilstoši Nolikuma 4.2.5.1.2. punktā noteiktajai formulai tiks izmantota gan (Cx) – zemākā no visos derīgajos piedāvājumos piedāvātajām kopējām Pakalpojuma cenām, gan (Cy) – konkrētā vērtējamā pretendenta piedāvātā kopējā Pakalpojuma cena. Vērtēšanā tiek izmantota 3. pielikuma (finanšu piedāvājumā) norādītā vienas vienības izmaksas cenu kopsumma.
 
[1.2] Saskaņā ar Nolikuma 3. pielikuma 1.2. punktā ietverto atsauci attiecībā par izmaiņu pieprasījumu realizāciju, Pasūtītājam līguma izpildes laikā ir tiesības pasūtīt izmaiņu pieprasījumu realizācijas pakalpojumus Elektronisko iepirkumu sistēmas e-pasūtījumu apakšsistēmā (Programmatūras pakalpojumu katalogā) gadījumā, ja Pretendenta piedāvātā cena pārsniedz tur norādīto cenu. Plānotais pasūtāmais cilvēkstundu apjoms nav noteikts, jo tas atkarīgs no izmaiņām normatīvajos aktos un Pasūtītājam pieejamā finansējuma.

[1.3] Nolikuma 3. pielikuma 1.2. punktā norādītās vienas vienības izmaksas piedāvājumu vērtēšanas laikā netiks salīdzinātas ar Elektronisko iepirkumu sistēmas e-pasūtījumu apakšsistēmā (Programmatūras pakalpojumu katalogā) norādīto cenu. 

[1.4.] Vērtējot cenas kritēriju, vērā tiks ņemta Nolikuma 3. pielikuma (finanšu piedāvājumā) norādītā vienas vienības izmaksas cenu kopsumma (saskaitot cenu par uzturēšanas pakalpojumu mēnesī un izmaiņu pieprasījumu realizācijas vienas cilvēkstundas cenu).


2. “Saistībā ar Nolikuma 2. pielikuma "Tehniskā specifikācija/tehniskais piedāvājums " 15.3.p. ("Pretendents nodrošina Sistēmas labojumu un izmaiņu izstrādi, ievērojot norādītās drošības prasības), attiecīgi [..]") minēto - vai Sistēma pašlaik atbilst 15.3. punkta visos apakšpunktos minētajiem nosacījumiem? 
Lūdzam apliecināt, ka Sistēma pašlaik atbilst 15.3. punkta visos apakšpunktos minētajiem nosacījumiem, vai sniegt informāciju par neatbilstībām, lai būtu iespējams objektīvi novērtēt darbietilpību.”

[2.1] Nolikuma 2. pielikuma 15.3. punktā minētas drošības prasības, kādas Pretendentam jāievēro Sistēmas labojumu un izmaiņu izstrādes laikā. Šobrīd, pamatojoties uz pieejamo informāciju, nevaram sniegt apliecinājumu par Sistēmas pilnīgu atbilstību 15.3. punkta apakšpunktos noteiktajām prasībām. Līdz ar to gadījumā, ja Sistēmas funkcionalitātes labojumu izpilde nebūs realizējama bez papildu izmaiņu ieviešanas (lai nodrošinātu 15.3. punktā minētās drošības prasības), Pretendentam par to būs jāinformē Pasūtītājs.


3. “Saistībā ar Nolikuma 2. pielikuma "Tehniskā specifikācija/tehniskais piedāvājums" 23.1.p. (“to realizācijai nepieciešamais darba laiks, novērtējot to pēc ekspertu metodes, pārsniedz 50 (piecdesmit) cilvēkstundas”) minēto, lūdzam skaidrot plānoto pieteikumu apstrādes procesu saistībā ar darbiem pie tādu izmaiņu realizācijas, kuru realizācijai nepieciešamais darba laiks, novērtējot to pēc ekspertu metodes, ne pārsniedz 50 cilvēkstundas.”

[3.1] Nebūtiskās izmaiņas var tikt pasūtītas noteikto konsultāciju stundu ietvaros, piesakot pieteikumu VDAA pieteikumu vidē.  


4. Ierosinājumi:
Saistībā ar Nolikuma 9. pielikumu “Līgums”:

4.1. Pie punkta 3.1.2. (“[..] Izpildītājam jāuzstāda Sistēmas izstrādes un testēšanas vide [..]”) ierosinām precizēt / papildināt redakciju ar nosacījumu, ka Pasūtītājs 5 darba dienu laikā nodrošina pieslēguma datus pie visām nepieciešamajām trešo pušu uzturēto ārējo sistēmu, ar ko Sistēmai ir datu apmaiņa / integrācija, testa vidēm; pretējā gadījumā Sistēmas testa vides demonstrācija aprobežojas ar to daļu, kuras darbībai nav nepieciešama datu apmaiņa ar ārējām sistēmām.

4.2. Pie punkta 3.1.2. (“[..] Izpildītājam jāuzstāda Sistēmas izstrādes un testēšanas vide [..]”) ierosinām precizēt / papildināt redakciju ar nosacījumu, ka pirms šo darbu sākšanas jābūt izpildītam priekšnosacījumam: saskaņots, atbilstoši 7.9.p. minētajam, Līguma izpildē iesaistītais personāls, kas nepieciešams šo darbu, t.i. testa vides izveide, izpildei. 
Attiecīgi, ierosinām izskatīt vajadzību 7.9.p. minētajai pārbaudei nepieciešamo informāciju sagatavot laikus (t.sk. par piesaistīto papildu personālu, piemēram, sistēmu administratoru), kā arī laikus uzsākt 7.9.p. minēto pārbaudi, lai tiktu nodrošināta Sistēmas Uzturēšanas nepārtrauktība.

4.3. Pie punkta 6.1.13. (“veikt pārbaudes atbilstoši [..] Nr. 397 “Minimālās kiberdrošības prasības” 87.4. punktam”) vēršam uzmanību, ka, lai novērtētu minēto pārbaužu veikšanai nepieciešamo darbietilpību, ir nepieciešams saraksts ar veicamajām pārbaudēm. 
Lūdzam informēt, kā ir iespējams saņemt (saskaņā ar MK noteikumu 87.4.p.) noteikto tīklam vai informācijas sistēmai veicamo pārbaužu sarakstu.

4.4. Pie punkta 6.1.3. (“nodrošināt, ka Sistēmas uzturēšanu un labošanu veiks speciālisti [..]”) ierosinām pārdomāt Līgumā minēto kārtību, ņemot vērā, ka tādējādi var tikt ierobežots vienā laika periodā paveicamo darbu / realizējamo izmaiņu pieprasījumu apjoms (c/st). Piemēram, ja Pretendenta rīcībā ir divi sistēmanalītiķi ar nepieciešamo izglītību, kvalifikāciju un pieredzi, tad praktiski Līguma darbu izpildei konkrētā laika periodā var būt pieejams tikai viens no tiem, jo otrs var būt aizņemts ar pienākumiem citos projektos.

4.5. Pie Līguma 7. pielikuma (“apliecinājums par ierobežotas pieejamības informācijas neizpaušanu”), ierosinām pārskatīt apliecinājuma redakciju, precizējot:
· Kam un kādos apstākļos ierobežotas pieejamība informācija var tikt izpausta, lai neveidotos situācija, ka Izpildītāja speciālists nedrīkst sniegt ierobežotas pieejamības informāciju, kas saistīta ar Līguma izpildi, nedz pašam Pasūtītājam, nedz citiem Izpildītāja speciālistiem, kas iesaistīti Līguma izpildē. 
· Atsauces uz minētajiem rīkojumiem un normatīvajiem aktiem, lai pirms apliecinājuma parakstīšanas būtu nepieciešams iepazīties ar tiem.
· Turklāt, apliecinājumā minētajiem “ar informācijas aizsardzību saistītajiem rīkojumiem” nevajadzētu būt par pamatu papildus veicamiem darbiem (piemēram, programmatūras izstrādes darbiem, kas izpildāmi “bez iebildumiem”, pamatojot to ar “ierobežotas pieejamības informācijas aizsardzību”).

[4.1.]  Saistībā ar ierosinājumu par Līguma 3.1.2. apakšpunktu informējam, ka minētais Līguma punkts netiks precizēts, jo tas attiecas uz Izpildītāja testa vides izveidi un neizslēdz Izpildītāja tiesības prasīt papildu informāciju saskaņā ar Līguma 6.2.3. apakšpunktu. Papildus skaidrojam, ka, lai nodrošinātu MK noteikumu Nr. 397 prasību izpildi, pirms Līguma slēgšanas no Izpildītāja tiks pieprasīts visu Līguma izpildē iesaistīto darbinieku saraksts, tai skaitā apakšuzņēmēju, iesaistīto speciālistu saraksts.
[4.2.] 6.1.3. apakšpunktā minētā kārtība noteikta Publisko iepirkumu likumā, līdz ar to attiecīgo apakšpunktu nav plānots mainīt.
[4.3.] 6.1.13. apakšpunktā minēto pārbaužu saraksts netiek noteikts kā statisks saraksts, bet tiek veidots un aktualizēts atbilstoši kiberdrošības pārvaldības procesam, ņemot vērā Sistēmas izmaiņas, konstatētos riskus un normatīvo aktu prasības, kā arī to, ciktāl tas attiecināms uz Pretendentu. Pārbaužu apjomu noteiks Pasūtītājs un, ja būs nepieciešama Izpildītāja iesaiste, par to Izpildītājam tiks iesniegts atsevišķs pieprasījums.
[4.4.] Attiecībā uz Līguma 7. pielikumu Komisija paskaidro, ka tas ir skatāms kopā ar Līguma 9. sadaļu, kurā ir atrunāta rīcība ar konfidenciālo informāciju. Proti, atbilstoši Līguma 9.2. punktam gan Izpildītājs, gan Pasūtītājs sniedz konfidenciālo, tai skaitā ierobežotas pieejamības informāciju, saviem darbiniekiem tikai nepieciešamības gadījumos un tādā apjomā, kāds ir nepieciešams Līguma izpildei. Tajā pašā laikā ir jāievēro arī Līguma 9.3. punkts, kurā ir noteikts, ka tas ir pušu pienākums nodrošināt tādu personu, kuri izmanto konfidenciālo informāciju, informēšanu par Līgumā iekļautajiem konfidencialitātes nosacījumiem. Papildus minētajam, Līguma 9.7. punktā ir noteikti izņēmumi, kad konfidenciālās informācijas izpaušana netiek uzskatīta par Līguma noteikumu pārkāpumu.
Apliecinājumā minētie ar informācijas aizsardzību saistītie rīkojumi ietver Līgumā noteiktās informācijas aizsardzības prasības, kā arī Latvijas Republikā spēkā esošos un piemērojamos normatīvos aktus informācijas aizsardzības jomā. 
Skaidrojam, ka apliecinājuma parakstīšana nav saistīta ar papildus veicamu darbu izpildi, pamatojot tos ar ierobežotas pieejamības informācijas aizsardzību.

